BERASALUZE LAZKANO (EAJ, 2019-03-21):
Bai, eskerrik asko, legebiltzar-buru andrea. Eguerdi on guztioi.
Askotan taldearen posizioa markatzerako orduan, formari edo edukiari begiratzen diogu, edo gauza biei edo bietako bati. Guk gaurkoan ez dugu zuzenketarik ere aurkeztu eta ez da ohikoa izaten, normalean aurkezten diren ekimen guztiei zuzenketa aurkezten diegulako.
Baina nire aurretik hitz egin duten batzuk esan dute. Zentzugabekeria puntu bat ere ikusi genion Llanos andreak aurkeztutako legez besteko honi. Eta aitortu behar dizuet, eztabaida honetan, momentu batzuetan pentsatu dudala baita ere, Madrileko Diputatuen Kongresukoan gaudela, nahiz eta denok dakigun bezala, hauteskundeak deituak dauden, eta han, ba gaur egun ez dagoen aktibitaterik.
Horregatik, gure taldearen posizioa puntu honetan, kasi mugatuko dut formara. Ez dut uste benetan Euskadin aurrera eramaten ditugun etxebizitza politikei ezer asko ematen dionik, gaur Llanos andrea, hona ekarri duzun proposamen honek.
Eta uste dut, Alderdi Popularrak, Madrileko Diputatuen Kongresuan aurkeztutako lege proposamen bat izanik, han eztabaidatu beharko dela, horrek daukan prozedura medio, bakoitzak han ditugun ordezkariek izango dute aukera eztabaidarako, zuzenketak aurkezteko, akordioetara iristeko kasuan, eta Kamara hari, edo Legebiltzarrari dagokio, uste dut, gai honen eztabaida.
Orduan, zure legez bestekoan eskatzea ba Legebiltzarrak bere babesa azaltzea lege proposamen honi eta baita ere, ba alderdi politikoei eskatzea onarpena ematea horrela, fondoan sartu gabe eta eztabaida serio bat egin gabe, ba egia esan, ez dut oso logikoa ikusten eta horregatik aurreratzen dizut baita ere, gure taldearen posizioa, ba beno, ezezkoa izango dela zure proposamenaren aurrean.
Horregatik, esan dudanagatik, ez dut gehiegi sartu nahi edukietan, uste dudalako ez dela hau benetan, lehen esan dudan bezala, gure etxebizitza politikei ezer asko gehitzeko edo aportatzeko modua.
Ez dugu ukatuko hala ere, beno, okupazioa hor dagoela, okupazioa legez kanpokoa, kasu guztietan. Eta aipatu da baita ere, behar batzuei, nola irtenbide bat emateko kasu batzuetan izaten dela okupazio hori, zuk mafiak eta aipatu dituzu, eta horien ba beno, proliferazioan edo gero eta gehiago direla esanaz justifikatzen duzue neurri batean lege proposamen hau.
Baina uste dut Martinez jauna izan dela aipatu duena, hemengo etxebizitza blogean esaten du, eta nik...
...proposamen hau, baina uste dut Martínez jauna izan dela aipatu duena hemengo etxebizitza blogean esaten du eta ni ere horrela daukat jasota, que la problemática ha venido siendo sencillamente irrelevante.
Eta nik pixka bat hau prestatzerakoan begiratu dudanez, lege proposamen hau mozio moduan edo legez besteko proposamen moduan, hasi Asturiasetik eta Kadizerano dauden udalerri askotan aurkeztu duzue, koma bat aldatu gabe, kontutan izan gabe uste dut arazo hau oso ezberdina dela aipatu dituzuen bezala bai Bartzelona, Madril edo hemen.
Eta benetan hau Eusko Legebiltzarra da eta behintzat gure taldeari gustatzen zaio, eta uste dut hau dela egin behar duguna, hona etorri eta gure gizarteak dituen arazoei buruz eztabaidatu eta arazo horiei benetan konponbide bat topatu nahi baldin badiegu, proposamen zehatzak eta gure eremuan daukagun egoerari pixka bat egokituta behintzat aurkeztea.
Horregatik ez naiz benetan fondoan sartuko, uste dut ez dela pena merezi. Zuen lege proposamen hau eztabaidatzeko aukera egongo balitz Madrilen gure posizioa hor aurkeztuko genuke eta ez dut uste benetan hau denik tokia horretarako.
Eskerrik asko.